Document ID: /roh_data/filtered/fineweb-2-filterrobots_roh.jsonl.gz/37963

Dals 8 enfin als 12 da settember èn ils campiunadis mundials da viturins cun chavals giuvens. Sco unic Svizzer è sa qualifitgà Giacomin Barbüda d'Ardez. El ha sez in allevament da chavals. Nesqu, il chaval cun quel ch'el piglia part als campiunadis mundials, è er da l’agen allevament.
In sport pauc enconuschent
En il center da quest sport vai per la sveltezza, l’eleganza e la coordinaziun tranter chaval e viturin. Tut quai vegn fatg sin in parcours en la natira.
La finamira da Giacomin Barbüda al campiunadi mundial è clera – rivar en la runda finala. En la categoria viturin cun chavals giuvens èn da la partida chavals fin a 7 onns.